ສະຫະລັດ ກ່າວວ່າ ສິດທິມະນຸດຢູ່ຫົ່ວໂລກ ຖືກທຳລາຍຈາກກຸ່ມກໍ່ການຮ້າຍ ແລະພວກເຈົ້າໜ້າທີ່
ລາຍງານສິດທິມະນຸດ ກະຊວງຕ່າງປະເທດ ສະຫະລັດ ປີ 2015 ໄດ້ຊີ້ບອກເຖິງວິກິດ ການກະທຳໂດຍ ກຸ່ມກໍ່ການຮ້າຍ ແລະພົນລະເຮືອນຖືກບີບບັງຄັບໂດຍພວກເຈົ້າໜ້າທີ່.
ລາຍງານວ່າດ້ວຍການເຄົາລົບຖືສິດສິດທິມະນຸດຂອງກະຊວງຕ່າງປະເທດ ສະຫະລັດ ປະຈຳປີ 2015 ໄດ້ຊີ້ໃຫ້ເຫັນເຖິງວິກິດການ ກ່ຽວກັບການປົກຄອງຢູ່ ທົ່ວໂລກ ໂດຍກ່າວ ເຖິງຄວາມທາລຸນໂຫດຫ້ຽມທີ່ກໍ່ຂຶ້ນໂດຍກຸ່ມກໍ່ການຮ້າຍຕ່າງໆ ແລະການປິດປາກປິດສຽງ  ຕໍ່ກຸ່ມສັງຄົມພົນລະເຮືອນໂດຍພວກເຈົ້າໜ້າທີ່ ນັ້ນຄືບັນຫາທີ່ສຳຄັນຢູ່ໃນທົ່ວໂລກ ແຕ່ ໃນຂະນະດຽວກັນ ລາຍງານກໍໄດ້ໃຫ້ຂໍ້ສັງເກດເຖິງຮ່ອງຮອຍ ຂອງຄວາມກ້າວໜ້າ ນັກ ຂ່າວ ວີໂອເອ ປະຈຳກະຊວງການຕ່າງ ປະເທດສະຫະລັດ Nike Ching ມີລາຍງານກ່ຽວ ກັບເລື້ອງນີ້ ຊຶ່ງກິ່ງສະຫວັນ ຈະນຳມາສະເໜີທ່ານ ການປຸກລະດົມຂ້າລ້າງເຊື້ອຊາດເຜົ່າພັນ ຂອງກຸ່ມລັດອິສລາມຕໍ່ບັນດາຊົນ ກຸ່ມນ້ອຍຢູ່ ໃນຊີເຣຍ ແລະອີຣັກ ວິກິດການອົບພະຍົບແລະມະນຸດສະທຳຢູ່ໃນຢູໂຣບ ແລະພາກຕາ ເວັນອອກກາງ ການປາບປາມທັບມ້າງ ບັນດາກຸ່ມສັງຄົມພົນລະເຮືອນ ເຫດການຄືດັ່ງ ທັງໝົດນີ້ເຮັດໃຫ້ປີ 2015 ເປັນປີທີ່ມີຄວາມຫຍຸ້ງຍາກລຳບາກໃນດ້ານສິດທິມະນຸດ ລັດຖະມົນຕີຕ່າງປະທດສະຫະລັດ ທ່ານ John Kerry ຊີ້ໃຫ້ເຫັນວ່າ ໄດ້ມີການລ່ວງ ລະເມີດທີ່ລົບກວນໃຈ ທ່ານ John Kerryກ່າວວ່າ ລາຍງານໄດ້ກ່າວເຖິງການກໍ່ໂທດກຳທີ່ໂຫດຮ້າຍ ໂດຍພວກຫົວຮຸນແຮງໃນອາຟຣິກາ ແລະເນັ້ນໜັກເຖິງການປົກຄອງທີ່ດີວ່າ ເປັນການແກ້ໄຂເພື່ອຈະຢຸດເຊົາ ກຸ່ມຕ່າງໆເຊັ່ນ ກຸ່ມ Boko Haram ແລະກຸ່ມ al-Shabab ບັນດາລັດຖະບານຂອງປະເທດຕ່າງໆ ຮວມທັງຈີນ ເທີກີ ຣັດເຊຍ ອີຣ່ານ ແລະຄິວບາ ໄດ້ຖືກກ່າວຫາວ່າຮາວີລົບກວນແລະແນເປົ້າໝາຍໃສ່ສື່ມວນຊົນ ກຸ່ມສັງ ຄົມພົນລະ ເຮືອນ ແລະບັນດາຜູ້ຕິຕຽນ ແຕ່ວ່າໃນຂະນະດຽວກັນ ລາຍງານກໍໄດ້ກ່າວເຖິງຄວາມຄືບໜ້າ ທ່ານ John Kerry ກ່າວວ່າ ເຈົ້າໜ້າທີ່ອະວຸໂສສະຫະລັດທ່ານນຶ່ງໄດ້ກ່າວຕໍ່ວີໂອເອວ່າ ລາຍງານນີ້ຈະຊ່ວຍແຈ້ງ ໃຫ້ພວກກຳນົດນະໂຍບາຍຂອງວໍຊິງຕັນຊາບ ກ່ຽວກັບການໃຫ້ຄວາມຊ່ວຍ ເຫລືອແກ່ ຕ່າງປະເທດ ທ່ານ Tom Malinowski ລັດຖະມົນຕີຊ່ວຍວ່າການກະຊວງຕ່າງປະເທດ ກ່າວວ່າ ພວກນັກສັງເກດການບາງຄົນກ່າວວ່າ ບັນຫາການເຄົາລົບນັບຖືສິດທິມະນຸດຄວນມີອິດ ທິພົນຫລາຍກວ່ານີ້ໃນການກຳນົດນະໂຍບາຍການຕ່າງປະເທດຂອງ ສະຫະລັດ ທ່ານນາງ Sarah Margon ຜູ້ອຳນວຍການກຸ່ມປົກປ້ອງສິດທິມະນຸດ Human Rights Watch ທີ່ນະຄອນຫລວງວໍຊິງຕັນ ກ່າວວ່າ ມັນເປັນຄຳສັ່ງຈາກສະພາ ປີນີ້ແມ່ນຄົບຮອບ 40 ປີ ທີ່ລັດຖະບານສະຫະລັດ ໄດ້ພິມເຜີຍ ແຜ່ລາຍງານວ່າດ້ວຍການເຄົາລົບນັບຖືສິດທິມະນຸດຂອງຕົນ